Staking by Comair afgeweer | Netwerk24
Deur Elvira Wood 18 April 2019 15:32
Comair, wat die twee lugdienste bedryf, se aansoek Donderdag by die arbeidshof was suksesvol toe 'n dringende interdik om 'n staking deur die metaalwerkersvakbond Numsa se lede te verbied, aan hom toegestaan is.
Wrenelle Stander, uitvoerende direkteur by Comair, sê in 'n verklaring Comair verwelkom die uitspraak.
"Ons respekteer ons werknemers se reg om te staak, maar sal dit altyd verkies dat ons eerder tot 'n wedersyds aanvaarbare ooreenkoms kom," sê sy.
Stander sê die lugdiens sal voortgaan om met die vakbond te onderhandel.
Numsa het Comair Dinsdag per kennisgewing ingelig van sy planne om van Donderdag af te staak. Van Comair se sowat 2 200 lughawepersoneel is 704 lede van Numsa.
Stander sê hoewel die staking nou afgeweer is, raai hulle hul passasiers steeds aan om hul instapkaartjies aanlyn te bespreek om vertragings te vermy.
Die Paasnaweek is een van die besigste naweke wat verkeer op lughawens betref.
Die O.R. Tambo-lughawe het ook vroeër Donderdag in 'n verklaring gewaarsku dat hy aan die begin van die Paasnaweek verwag sowat 35 000 passasiers gaan vandag deur die lughawe beweeg.